Polisie genader oor "Kill the Boer, Kill the Racist, Kill Afrikaans"-pamflet | Maroela Media
Die pamflet wat op die NWU se Potchefstroomkampus versprei is.
Die Noordwes-Universiteit (NWU) se Potchefstroomkampus gaan 'n klag by die polisie indien na aanleiding van die "Kill the Boer, Kill the Racist, Kill Afrikaans."-pamflet wat verlede week op die kampus versprei is.
Prof. Herman van Schalkwyk, rektor van die NWU se Potchefstroomkampus, sê sy kampusbestuur beskou die pamflet in 'n ernstige lig.
"Ongeag wie verantwoordelik is, dit kan net een doel hê en dit is om die rasseharmonie op die kampus, te versteur."
Hy sê die beskermingsdienste op kampus het 'n interne ondersoek stapel gestuur na die voorval maar kon nog nie die skuldiges identifiseer nie.
In die lig hiervan het Van Schalkwyk versoek dat die kampus 'n formele klag by die polisie aanhangig maak.
Prof. Dan Kgwadi, visekanselier van die NWU, het intussen ook vir studente die versekering gegee dat alle redelike maatreëls in plek is om hulle veiligheid te verseker.
"Die pamflet bevat duidelike voorbeelde van haatspraak. Daar was ook 'n baie deursigtige poging om my aan die pamflet te koppel deur die insluiting van my voorletters en geboortedatum in die teks.
As universiteit moet ons 'n institusionele kultuur skep wat inklusief en verwelkomend is vir alle Suid-Afrikaners sowel as buitelanders. Die gebruik van haatspraak druis totaal in teen so 'n kultuur."
Kgwadi sê hy het telkemale beklemtoon dat hy die universiteit se beleid van funksionele meertaligheid ondersteun.
"Hierdie beleid verseker dat funksionele taalbehoeftes van ons studente gerespekteer word sover dit prakties uitvoerbaar is. Die posisie van Afrikaans is veilig.
Dit is moeilik vir my om nie die afleiding te maak dat die outeurs van hierdie pamflet gekant is teen die tipe transformasie waartoe die Raad, die Institusionele Bestuur en ek verbind is nie. Hulle het verfoeilike haatspraak gebruik om verwarring, vrees en twyfel in die gemoedere van personeel en studente te saai.
Die beste manier om ons verbintenis tot transformasie en uitnemendheid te wys, is om hierdie kwaadwillige pogings om ons te ontspoor, te ignoreer."
AfriForum Jeug het die pamflet vroeër as 'n "rassehaat-pamflet" bestempel en dit ten sterkste veroordeel.
Studenteraad sê oor 'rassehaat-pamflet'
"Kill the Boer, Kill the Racist, Kill Afrikaans!", lui 'n pamflet op die Puk glo
Kill Afrikaans Kill the Boer Kill the Racist Noordwes NWU Pamflet Potchefstroomkampus Pukke
Sal maar sien of daar iets van gaan kom ne…………
Die meerderheid afrikaners is protestante christene. Die vyand agter die skerms is anti-christene wat ons verlede gebruik om haat te broei tussen ons mense. Kyk maar wat aangaan reg rondom die wereld. Malema is vriende met Mugabe wat n opgeleide jesuit is. Hulle word opgelei om christene dood te maak op geweldige maniere. Soek op internet "jesuit extreme oath of induction"
Ontspoor "ignoreer"!!! What ever!!! Wat van Tuks se 2 studente? Hoekom nie dit ook ignoreer nie?
Uit die aard gaan daar niks van kom nie, maar die arme twee vroue studente wt n onskuldige partytjie gehou het is geskors. die persoon moet sommer toegesluit word
Waar is die minister van hoer onderwys met sy groot bek want as die blankes iets doen waarvan hy nie hou nie skree hy gou ten hemele die visekanselier van die NWU moewt maar sy vriend bel en vra wat hy nou se